Document ID: /roh_data/filtered/fineweb-2-filterrobots_roh.jsonl.gz/61478

Avant che manar enavos fugitivs en la Tirchia saja d'examinar anc en la Grezia lur basegn da protecziun en consultaziuns individualas. Quai scriva l'ovra da fugitivs da las Naziuns Unidas UNHCR en sia posiziun davart la cunvegna tranter l'UE e la Tirchia.
Tenor Amnesty International saja il pact schizunt illegal. L'UE veglia manar il dies a la crisa da fugitivs mundiala ed ignoreschia cun intenziun las obligaziuns internaziunalas.
Quest’emna era l’actura Angelina Jolie sco delegada speziala da l’UNHCR en Grezia per s’infurmar sin il lieu da la crisa da fugitivs. Ella è stada en centers temporars cun migrants ed ha discutà cun il president da la regenza grecca, Alexis Tsipras.
RR novitads 15:00